Lolland-Falsters Stifts-Tidende, 1835-05-01
Følgende i Kjøbenhavnsposten optagne læseværdige Forslag til den kongel. Generalpostdirection, om en forkortet Postgang imellem Kjøbenhavn og Hamborg, have vi troet, ogsaa at burde meddeele dette Blads ærede Læsere, især da det, hvis det, som vi tør haabe, bliver billiget, vil være et uskatteerligt Gode for Lolland, og Falster: "Blandt de Autoriteter, der ikke alene laane et villigt Øre, men ogsaa række en hjælpsom Haand til de Forbedringer, som Kunstens senere Opfindelser og Tidens hele Retning saa kraftigen opfordre til, indtager unægteligen den kongelige Generalpostdirection en udmærket Plads. Allerede et flygtigt Blik paa de Foranstaltninger, der have været en naturlig Følge af de ovenanførte Aarsager, vil overbevise enhver upartisk dømmende herom, ligesom det ogsaa kun er den for alt Nyt Ængstlige og den Kortsynede, der bliver staaende ved disse Foranstaltninger som de eneste, der burde og kunde træffes. Forf. af disse Linier anseer det for at være det passende Øieblik til at fremkomme med Forslag til en Foranstaltning, der nu synes at være modnet til Udførelse. Det er nemlig intet nyt Forslag om en forkortet Postgang mellem Kjøbenhavn og Hamborg, som her fremsættes, ligesom det heller ikke er Forf. ubekjendt, at denne Sag har flere Gange været under Ventilation i den kongelige Generalpostdirection. Allerede i Aarene nogle og tyve fremkom Man med det Forslag, at lade Posten gaae over Vordingborg, Falster og Lolland til Hamborg; men Grunde, som den Gang vare meget talende, strede derimod. Anderledes forholder det sig nu. En fortræffelig Chaussee er istandbragt mellem Kjøbenhavn og Vordingborg, ligesom Man ogsaa er temmelig sikkert underrettet om, at en Ansøgning er indgaaet fra nogle Mænd i sidstnævnte By om Tilladelse til paa egen Regning at maatte oprette en lukket Diligence mellem ommeldte Byer. Hamborgposten, bragt i Forbindelse hermed, vilde med ønskeligste Hurtighed og Besparelse to Gange om Ugen komme til Sydpunctet, af Sjælland, og i sin Gang komme dem af Sjællands Kjøbstæder nærmest, der ved deres naturlige Beliggenhed lettest kunne blive mercantil vigtige, medens den paa sin nærværende, Sjælland fra Øst til Vest gjennemskjærende, Ronte passerer de inde i Landet liggende Kjøbstæder, der stedse maa faae en mindre Betydning i commerciel Henseende, ikke at tale om den Afstand, hvori den, uagtet de nyeste Foranstaltninger, gaaer fra Lolland og Falster, der i ommeldte Henseende høre til Danmarks vigtigste Provindser. Dersom Man med denne Route tænker sig den af Dhrr. Puggaard & Hage projecterede Dampskibsfart forbunden, om hvilken Jntet vides i den senere Tid at være bragt til offentlig Kundskab, og denne kun i sin Plan forandret derhen, at den gik ud fra og retournerede til Vordingborg, Færgested, da synes en langt naturligere Forbindelse, end den hidtilværende, at være tilveiebragt mellem Kjøbenhavn og Hamborg, og de af Danmarks Provindser, som høre til Ølandene, at have vundet den hurtigste og naturligste Communication af den udenlandske Post. Naar saaledes f. Ex. Diligeneen med Posten forlod Kjøbenhavn Løverdag Aften Kl. 6, var den i Vordingborg, Søndag Morgen Kl. 4 a 5. Der modtog et Dampskib Passagerer og Posten og bragte dem, efter at have anløbet Taars paa Lolland og det østlige Langeland, og der afleveret og modtaget Passagerer og Post, til Kiel samme Dags Eftermiddag, hvorfra Man kunde være Hamborg Mandag Morgen. Dampskibet retournerede til Vordingborg igjen Mandag Aften, og de Reisende samt Posten, som Søndag Aften havde forladt Hamborg, vare Tirsdag Morgen i Kjøbenhavn. Ved Taars afleveredes Posten til Lolland og Falster, ligesom ved det østlige Langeland til denne Provinds og Fyen, i hvis Hovedstad Hamborgposten vilde kunne være efter 8 a 10 Timers Forløb. Fra Vordingborg udgik Poster til Møen og Sydsjælland, og den samme store Fordeel i Henseende til Tiden, som Kjøbenhavn vilde nyde, vilde ved denne Postgang komme hele Siælland, Fyen, Langeland, Lolland, Falster og Møen til Deel. En Sammenligning mellem den Tid, som nærværende Post gang fra Kjøbenhavn til Hamborg medtager, og den, som den her foreslaaede vilde medtage, kan endmere overtyde og Rimeligheden af den sidste Route. Afgik saaledes igien til et Exempel Diligencen med Posten Løverdag Aften fra Kjøbenhavn, omtrent paa sammeTid som Posten nu afgaaer derfra over Fyen &c., vilde den efter Foranførte være i Hamborg, ved at gaae over Vordingborg og Kiel, Mandag Morgen, medens derimod ved nærværende Postgang den Brevpost, som Løverdag Aften gaaer fra Kjøbenhavn gjennem Fyen, først Mandag Morgen i det høieste er kommen til Flensborg, og indtræffer følgeligen i det mindste 20 Timer senere til Hamborg, end hiin vilde komme. Posten fra Hamborg over Kiel og Vordingborg vilde, naar den f. Ex. gik Tirsdag Aften fra Hamborg, være Torsdag Morgen i Kjøbenhavn, eller være paa samme Tid i Kjøbenhavn, som den paa den nærværende Route over Land kun kan være kommen omtrent til Assens. – De Fordele, som vilde flyde af en saadan med Diligence og Dampskib indrettet Postgang fra Kjøbenhavn over Vordingborg og Kiel til Hamborg, ere efter vort Skjøn følgende: A. For Posten: 1) Den vilde komme tidligere fra Udlandet til alle forannævnte Danmark Ølande; 2) Lollands særskilte Brevpost kunde inddrages. B. For de Reisende: 1) Sotouren over Kjøge Bugt og uden om Møen blev undgaaet, hvorimod den hele Seilads blev næsten over smult Vande; 2) Hele Søtouren, tilendebragtes om Dagen, og i et Tidsrum af 10 a 12 Timer; 3) Reisen kunde begynde tidligere og ende sildigere om Aaret, og maaskee næsten de 8 Maaneder af Aaret benyttes; 4) J de bedste Sommermaaneder kunde gjøres Toure med Dampskibet, foruden de tvende ugentlige til Kiel og tilbage igien, til forskjellige Puncter, det Slesvigske, og Lolland, Langeland, Svendborg, Ærø og Als anløbes paa Frem- og Tilbagetouren, hvilke Toure især vilde være tillokkende, naar de forbandtes med Extratoure af Diligencen mellem Kjøbenhavn og Vordingborg. - Tydeligere tro vi ikke at kunne lægge de store Fordeele for Dagen, som denne forandrede Post gang vilde medføre, og Enhver, der erkjender slige Foranstaltningers uberegnelige Værd, vil sikkerligen med os forene sine Ønsker om, at det Collegium, der har Magten dertil, og de Private, som have Evne, vilde vende deres Opmærksomhed paa en Sag, der vilde skjænke Landets Borgere et uskatteerligt Gode." Mariebo. April Maaned, især den sidste Halvdeel, var meget kold og fugtig. Endnu i Gaar maatte vi have Kakkelovnsvarme. Vinterkornet har tabt sig meget, formedelst den vedholdende Nattekulde. – J dette Øieblik, Kl. 6 1/2 Eftermidde, have vi en temmelig stærk Torden, med Regn og mildere Luft. Priser paa Korn, Hvede 21 a 22 Mk., Rug 20 Mk., Bog 16 Mk., Havre 13 Mk. pr. Tønde.